Public procurement notice: Contract Notice
Published: 2021-08-16
Buyer: Kisfaludy2030 Turisztikai Fejlesztő Nonprofit Zártkörűen Működő Részvénytársaság
Country: HU
Contract type: Supplies
Procedure: Competitive procedure with negotiation
CPV classification: 30144200 | 30231300 | 34924000 | 48511000 | 48813000: Passenger information systems
Submission deadline: 2021-09-13
Award criteria: The most economic tender

Technical requirements: A beruházás célja a Balaton kiemelt turisztikai régió közlekedésének javítása, a tömegközlekedés színvonalának emelése integrált informatikai megoldások megvalósításával. Jelen beruházás segítségével 92 db olyan LED technológiájú eszköz kerül kihelyezésre, amely alkalmas arra, hogy a menetrend szerinti közlekedési eszközök aktuális menetrendjét - illetve lehetőség szerint valós idejű közlekedési adatait - kijelezze, valamint 400 db olyan LCD technológiájú kombinált eszköz kerül kihelyezésre, amely az előzőkhez hasonló utastájékoztató információk kijelzésén túl jegyek értékesítésére is alkalmas, a mai kornak megfelelően készpénzmentes fizetési lehetőséget biztosítva.
Az utastájékoztató eszközök utastájékoztatási és turisztikai rendszerekhez történő integrációjához szükséges szabványos interfészek (Transmodel szabvány (EN:12896) szerinti) fejlesztése és a protokoll leírásának biztosítása Ajánlattevő feladata.
A kezelőszemélyzet nélkül működő jegykiadó automatáknak bankkártyás fizetési lehetőséget kell biztosítaniuk akár több szolgáltató - köztük személyszállítási közszolgáltató(k) - és egyéb turisztikai szolgáltatók díjtermékeinek megvásárlásához (egy időben akár kombináltan is).
Ajánlatkérő az eljárás keretében az alábbi eszközök beszerzését és az ezekhez kapcsolódó szolgáltatások (így többek között üzembe helyezés, üzemeltetés, oktatás) beszerzését valósítja meg:
LCD technológiát alkalmazó kombinált eszköz, mely utastájékoztatási és készpénzmentes jegyértékesítési funkciókat is ellát (400 db), ennek körében:
- LCD technológiát alkalmazó kombinált eszköz dokumentáció (gépkönyv, üzemeltetési dokumentáció) (1 db)
A teljesítés fő helyszíne: Alsóörs, Badacsony, Balatonalmádi, Balatonboglár, Balatonföldvár, Balatonfüred, Balatongyörök, Balatonkenese, Balatonlelle, Balatonmáriafürdő, Balatonszemes, Csopak, Fonyód, Hévíz, Keszthely, Révfülöp, Siófok, Szántód, Szigliget, Tihany
Az ajánlattevők keretszáma 3 (három), azaz Ajánlatkérő a részvételre jelentkezők közül legfeljebb három alkalmas, egyben érvényes részvételi jelentkezést benyújtó jelentkezőnek küld ajánlattételi felhívást.
Ajánlatkérő rögzíti, hogy amennyiben az ajánlattételre felhívandó gazdasági szereplők keretszámát (3) meghaladó részvételi jelentkezést nyújtottak be, az ajánlatkérő már a részvételi jelentkezések bírálata során bekéri a Kbt. 69. § (4) bekezdés szerinti igazolásokat (azaz: a kizáró okok, az alkalmassági követelmények, valamint a 82. § (5) bekezdése szerinti objektív kritériumok tekintetében az eljárást megindító felhívásban előírt igazolások) és a részvételi szakasz eredményét ezek figyelembevételével állapítja meg.
Ajánlatkérő az érvényes részvételre jelentkezők közötti rangsorolás módját az alábbiakban adja meg, arra az esetre, ha a keretszám felső határát meghaladja az érvényes jelentkezők száma:
Ajánlatkérő a rangsorolást az 1. sz. rangsorolási szempont tekintetében a részvételi jelentkezésben a részvételi felhívás III.1.3) M.1. pontjában előírt műszaki-szakmai alkalmassági minimumkövetelmény teljesítésére bemutatott, és annak mindenben megfelelő referencianyilatkozatok/referenciaigazolások közül a 200 db jegykiadó automata (továbbiakban ebben a pontban: eszköz) darabszámot meghaladó üzembe helyezést tartalmazó referencianyilatkozatok/referenciaigazolások összesített eszköz darabszáma alapján végzi.
A rangsorolást Ajánlatkérő akképp végzi, hogy az ezen rangsorolási szempontra bemutatott referencianyilatkozatok/referenciaigazolások 200 db-on felüli eszköz üzembe helyezési darabszáma alapján csökkenő sorrendet állít fel a részvételi jelentkezések között, értelemszerűen a rangsor elejére azon részvételi jelentkezés kerül, melyben a legmagasabb, 200 db-on felüli összesített üzembe helyezési darabszám szerepel.
Ajánlatkérő felhívja a figyelmet, hogy a jegykiadó automaták üzembe helyezésére vonatkozó feladatokat alapvető fontosságúnak tekinti, ezért a Kbt. 65. § (10) bekezdése alapján előírta, hogy az M.1. referenciakövetelményben előírtaknak részvételre jelentkezőknek vagy a közös részvételre jelentkezők egyikének kell rendelkeznie, amely rendelkezés az 1. sz. rangsorolási szempont tekintetében is irányadó.
Ajánlatkérő a rangsorolást a 2. sz. rangsorolási szempont tekintetében a részvételi jelentkezésben a részvételi felhívás III.1.3) M.1. pontjában előírt műszaki-szakmai alkalmassági minimumkövetelmény teljesítésére bemutatott, és annak mindenben megfelelő - azzal az eltéréssel, hogy a rangsorolási szempontra bemutatott referencianyilatkozatnak/referenciaigazolásnak üzembe helyezést és üzemeltetést nem kell tartalmaznia, elegendő szállítást - referencianyilatkozatok/referenciaigazolások közül a 200 db jegykiadó automata (továbbiakban ebben a pontban: eszköz) darabszámot meghaladó szállítását tartalmazó referencianyilatkozatok/referenciaigazolások összesített eszköz darabszáma alapján végzi.
A rangsorolást Ajánlatkérő akképp végzi, hogy az ezen rangsorolási szempontra bemutatott referencianyilatkozatok/referenciaigazolások 200 db-on felüli eszköz szállítási darabszáma alapján csökkenő sorrendet állít fel a részvételi jelentkezések között, értelemszerűen a rangsor elejére azon részvételi jelentkezés kerül, melyben a legmagasabb, 200 db-on felüli összesített szállítási darabszám szerepel.

Eligibility requirements: Az eljárásban nem lehet részvételre jelentkező/ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdéseiben meghatározott kizáró okok valamelyike fenn áll. A Kbt. 74. § (1) bekezdés b) pontja alapján Ajánlatkérő kizárja az eljárásból azt az részvételre jelentkezőt/ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Az igazolási módokra a 321/2015. (X.30.) K. r. 1-16. §-okban foglaltak irányadók. Megkövetelt igazolási mód a részvételre jelentkezők vonatkozásában: Részvételre jelentkezőnek részvételre jelentkezésében a 321/2015. (X. 30.) K. r. II. Fejezetének megfelelően, az Egységes Európai Közbeszerzési Dokumentum (EEKD) EKR-ben történő kitöltésével és benyújtásával kell előzetesen igazolnia, hogy nem tartozik a Kbt. 62. § (1)-(2) hatálya alá. Ajánlatkérő az EEKD-t a Közbeszerzési Dokumentumok részeként, az EKR-ben elektronikus formában rendelkezésre bocsátja. Ajánlatkérő az előírt kizáró okok előzetes igazolására vonatkozóan kizárólag az EEKDba foglalt nyilatkozatot veszi figyelembe az előzetes igazolási kötelezettség teljesítésére. Alvállalkozó és alkalmasság igazolásában részt vevő más szervezet vonatkozásában: Az alkalmasság igazolásában részt vevő alvállalkozóra és más szervezetre vonatkozóan benyújtandó EEKD-t az EKR-ben az adott szervezet nevében az ajánlatot benyújtó gazdasági szereplő tölti ki. [321/2015. (X. 30.) Korm. rendelet 3. § (3) bekezdés.] Részvételre jelentkezőnek részvételre jelentkezésében - amennyiben az alkalmasság igazolásában részt nem vevő alvállalkozót vesz igénybe - a Kbt. 67. § (4) szerinti nyilatkozatot is köteles benyújtani arra vonatkozóan, hogy - az érintett részek tekintetében - nem vesz igénybe a szerződés teljesítéséhez a 62. § (1)-(2) szerinti kizáró okok hatálya alá eső alvállalkozót. A Kbt. 62. § (1) bekezdés a), b), e), h), j), l), n) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani. Utólagos igazolás a Kbt. 69. § (4) szerint: A kizáró okokra vonatkozó igazolásokat az ajánlatkérő kifejezetten erre irányuló, külön felhívására szükséges benyújtani, a Kbt. 69. § (4)-(6) bekezdésében foglaltak és a 321/2015. (X. 30.) Kr. 8. §, 9. §, 10. §, 11. §, 14. § és 16. §-aiban meghatározottak szerint. A Kbt. 62. § (1) bekezdés k) pont kb) alpontja tekintetében az AT-nek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerinti valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani. Ha a gazdasági szereplőnek nincs a Pmt. 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. Az ajánlatkérő az igazolások benyújtására kötelezett ajánlattevő ajánlata vonatkozásában ellenőrzi a Kbt. 69. § (11) bekezdés szerinti adatbázisok adatait is. AK a Kr. 13 §-a alapján előírja, hogy folyamatban lévő változásbejegyzési eljárás esetén a részvételre jelentkező csatolja a cégbírósághoz benyújtott változásbejegyzési kérelmet és a kérelem beérkezéséről szóló elektronikus cégszolgálati igazolást, nemleges nyilatkozatot is csatolni kell. AK felhívja a figyelmet a Kbt. 64. §-ban foglaltakra (öntisztázás). A Kbt. 69. § (11a) bekezdése alapján Ajánlattevőknek/Kapacitást nyújtó személyeknek/szervezeteknek az ajánlattevőknek Ajánlatkérő Kbt. 69. § (4)-(6) bekezdés szerinti felhívására nyilatkozniuk kell arról, hogy a kizáró okok fenn nem állásának és az alkalmassági követelményeknek való megfelelés igazolása során kívánják-e valamely Ajánlatkérő által lefolytatott közbeszerzési eljárásban korábban a kizáró okok fenn nem állására és/vagy az alkalmassági követelmények teljesítésére vonatkozóan benyújtott igazolás figyelembe vételét. Amennyiben az ajánlattevő valamely korábbi igazolás figyelembevételét kívánja, úgy nyilatkozatának tartalmaznia kell az érintett közbeszerzési eljárás és a korábban benyújtott érintett igazolás(ok) egyértelmű megjelölését oly módon, hogy azok a megjelölés alapján egyértelműen beazonosíthatóak legyenek. Nem kérhető a gazdasági szereplőtől olyan nyilatkozat vagy igazolás benyújtása, amelyet ugyanazon közbeszerzési eljárás valamely része tekintetében a gazdasági szereplő már benyújtott. Ebben az esetben a gazdasági szereplő nyilatkozik arról, hogy mely rész tekintetében benyújtott nyilatkozatot vagy igazolást kéri figyelembe venni a bírálat során.